આ અંગે જણાવ્યું કે આસો વદ આઠમ, મંગળવાર, તા.૩ નવેમ્બર, ૨૦૧૫ના રોજ બપોરે ૧૨.૦૦થી ૧.૪૮ લાભ-અમૃત ચોઘડિયાં શ્રેષ્ઠ, વિજય અભિજીત મુહૂર્ત સમન્વિત શ્રેષ્ઠ સમય આવે છે. બપોરે ૩.૧૨થી સાંજે ૫.૫૪ શુક્ર, બુધની હોરા શ્રેષ્ઠ, શુભ ચોઘડિયું તેમજ પુષ્ય નક્ષત્રમાં સાંજે ૫.૫૪ પહેલાં સ્ટેશનરી, સોનું, ચાંદી, ઝવેરાત ખરીદવા, ધારણ કરવા શ્રેષ્ઠ છે. તેમણે કહ્યું કે આ દિવસે ગોચરમાં ચંદ્ર પણ કર્કનો છે. માટે આ દિવસ લક્ષ્મીયોગકર્તા થાય છે. જોકે, આ દિવસે વૈધૃતિ મહાપાત સવારે ૧૧.૦૦ વાગ્યા સુધી હોવાથી ત્યારપછીનો સમય અને પુષ્ય નક્ષત્ર સાંજે ૫.૫૪ સુધી રહે છે, માટે તે પહેલાનો સમય ખરીદી, પૂજન-વિધિ, અનુષ્ઠાન, દાન-પુણ્ય માટે ઉત્તમ માનવામાં આવે છે.